არხენტინოს ხუნიორსი (საფეხბურთო კლუბი)

არხენტინოს ხუნიორსი () — არგენტინული საფეხბურთო კლუბი ქალაქ ბუენოს-აირესიდან. ჩამოყალიბდა 1904 წლის 15 აგვისტოს. ასპარეზობს არგენტინის პრიმერა დივიზიონში და ითვლება ერთ-ერთ ძლიერ და პოპულარულ გუნდად არგენტინული ფეხბურთის ისტორიაში. არგენტინის სამგზის (1984, 1985, 2010) ჩემპიონი, კოპა ინტერამერიკანას (1986) და ლიბერტადორესის თასის (1985) მფლობელი.

 ისტორია 
„არხენტინოს ხუნიორსის“ ისტორია სათავეს 1904 წლის 15 აგვისტოდან, ბუენოს-აირესის ერთ-ერთი ცენტრალური უბნიდან — ვილა-კრესპოდან () იღებს. იგი ანარქიზმით გატაცებული ახლაგაზრდათა ჯგუფის, კერძოდ Mártires de Chicago-ს სახელწოდებით ცნობილი კლუბის წევრთა ერთი ნაწილის მიერ ჩამოყალიბდა. ახლადშექმნილი საფეხბურთო კლუბის პირველ პრეზიდენტად ლეანდრო რავერა ბიანკი () აირჩიეს.

გუნდის სახელწოდების თარგმნისას იყენებენ ერთი და იგივე შინაარსის სამ ფორმას — „არგენტინელი იუნიორები“, „არგენტინელი ახალგაზრდები“ და „არგენტინელი ჭაბუკები“. სამივე ფორმა სავსებით შეესაბამება, როგორც კლუბის ორიგინალურ დასახელებას, ისე მისი ისტორიისთვის დამახასიათებელ ერთ „თავისებურებას“, რაც უმთავრესად ახალგაზრდა და ჭაბუკ ფეხბურთელთა აღზრდასა და დაოსტატებაში გამოიხატება. „არხენტინოს ხუნიორსის“ რიგებში მრავალი ნიჭიერი ფეხბურთელის აღზრდას უკავშირდება კლუბის ერთ-ერთი მეტსახელი — „მსოფლიოს სანერგე“ (). 

სწორედ ამ კლუბში გაატარეს საფეხბურთო კარიერის ახალგაზრდული და ჭაბუკური წლები მსოფლიო ფეხბურთის აღიარებულმა ვარსკვლავებმა — დიეგო მარადონამ, ფერნანდო რედონდომ და ხუან რომან რიკელმემ. მარადონამ 1976–1981 წლებში „არხენტინოს ხუნიორსის“ რიგებში 166 მატჩი ჩაატარა და 116 გოლი გაიტანა. სწორედ მის შემადგენლობაში ასპარეზობისას დაასახელეს იგი სამხრეთ ამერიკის ორგზის საუკეთესო ფეხბურთელად.

სპორტული მიღწევების თვალსაზრისით კლუბის საუკეთესო პერიოდად 1980-იანი წლების პირველი ნახევარი ითვლება, როდესაც 1984 წელს არგენტინის პრიმერა დივიზიონის პირველობაზე ჯერ მეტროპოლიტანოს, ხოლო 1985 წელს ნასიონალის გათამაშებაში იმარჯვებს.
იმავე 1985 წელს გუნდი ლიბერტადორესის თასსაც ეუფლება, ხოლო მომდევნო 1986 წელს კოპა ინტერამერიკანასაც ისაკუთრებს.Argentinos Juniors (Arg) 1–0 Defence Force (Tri). Copa Interamericana 1985. December 10, 1986; National Stadium, Port of Spain; Att: 20,000 / Argentinos Juniors: Enrique Bernardo Vidallé, Daniel Villalba, José Luis Pavoni, Jorge Mario Olguín, Adrián Néstor Domenech, Mario Hernán Videla, (46’ Julián Infantino), Sergio Daniel Batista, Emilio Nicolás Commisso, José Antonio Castro, Armando Javier Dely Valdéz, Carlos Adolfo Ereros. Coach: Roberto Saporiti. 6 ოქტომბერი, 2017. Pablo Ciullini and Erik Francisco Lugo for the Rec.Sport.Soccer Statistics Foundation. წაკითხვის თარიღი: 13 ივნისი, 2019.

ეს წარმატებები ამ დრომდე კლუბის მთავარ მონაპოვრად რჩება საერთაშორისო ასპარეზზე.

გუნდში იმ პერიოდის წამყვანი მოთამაშეები იყვნენ სერხიო ბატისტა, კლაუდიო ბორგი და პედრო პასკული. საყურადღებოა, რომ თვალსაჩინო საკლუბო მიღწევების შემდეგ, სამივე მათგანმა სანაკრებო დონეზეც შესანიშნავად იასპარეზა და არგენტინის ეროვნული ნაკრების რიგებში, მექსიკის მუნდიალზე, ყოფილი თანაკლუბელის დიეგო მარადონას თავკაცობით — მსოფლიო ჩემპიონობაც მოიპოვა.

 სტადიონი 
კლუბის საშინაო არენაა „ესტადიო დიეგო არმანდო მარადონა“ (), რომელიც 2003 წლის 26 დეკემბერს გაიხსნა.

 მიღწევები 
 არგენტინის პრიმერა დივიზიონი 
 ჩემპიონი (3): 1984, 1985, 2010
 ლიბერტადორესის თასი 
 თასის მფლობელი: 1985 Pablo Ciullini and Karel Stokkermans (29 ნოემბერი, 2012). Copa Libertadores de América 1985. Argentinos Juniors (ARG) 1–1 (a.e.t.) (4–5 p) América de Cali (Col) Rec.Sport.Soccer Statistics Foundation. წაკითხვის თარიღი: 29 აპრილი, 2019‎.
 კოპა ინტერამერიკანა 
 თასის მფლობელი: 1986
 საკონტინენტთაშორისო თასი 
 ფინალისტი: 1985 Josef Bobrowsky and Osvaldo José Gorgazzi (13 თებერვალი, 2005). Intercontinental Club Cup 1985. Juventus Torino (ITA) 2–2 (a.e.t.) (4–2 p) Argentinos Juniors (ARG) Rec.Sport.Soccer Statistics Foundation. წაკითხვის თარიღი: 29 აპრილი, 2019‎.

 ცნობილი ფეხბურთელები 
  ომარ ლაროსა (1969)
  ხოსე პეკერმანი (1970–1974)
  დიეგო მარადონა (1976–1981)
  რუბენ პანიანინი (1980)
  უბალდო ფილოლი (1983)
  ხორხე ოლგინი (1984–1988)
  ფერნანდო რედონდო (1985–1990)
  ხულიო ოლარტიკოეჩეა (1987–1988)
  ფარიდ მონდრაგონი (1993–1994)
  ხუან პაბლო სორინი (1994–1995)
  ესტებან კამბიასო (1995–1996)
  ხუან რომან რიკელმე (1992–1995, 2014)

ბიბლიოგრაფია




 რესურსები ინტერნეტში 

 კლუბის ოფიციალური საიტი 
სოციალური ქსელები Instagram · Facebook · Twitter

თემატური საიტები  AAAJ.com.ar · Argentinos Juniors · Argentinos Pasión · Argentinos de Primera · Bichos Colorados, El museo Virtual · Pasión Paternal

ვიდეო YouTube

 სქოლიო 

კატეგორია:არგენტინის საფეხბურთო კლუბები